Mariano Mañus, Sr.

Si MARIANO F. MAÑUS, SR., Binog sa kahigalaan, nailhan sa iyang sinukog ug binagay nga mga balak. Siyay garbong amahan nila ni Mariano Y. Mañus, Jr., kanhi managing editor sa Bisaya; Hendry, Nelson ug Jimmy nga pulos usab mahiligon sa panulat.

Napulog walo pa lang ang iyang edad dihang misugod siyag bakyaw sa dagang. Sa pagkatukod sa Ikapitong Limbo Writer’s Club, siya maoy napiling puli-pamuno ug nahimo usab nga pamuno sa laing kapunongan— ang Hinanib Sa Dila Ni Lapulapu.

Taudtaod siyang nag-alagad isip Binisaya editor sa mantalaan sa kompaniya sa mina kanhi sa Lutopan, Dakbayan sa Toledo. Nagpuyo sa Dakbayan sa Lapulapu, usa siya sa maisip nga batid sa paghimog krusword pasol kun pulongbay sa Binisaya.

Sa unang bangga sa sinulatay sa LUDABI, ang iyang balak nga “Ang Narra” maoy nakailok sa Ikaduhang Ganti.

Mga Pilipinong magsusulat
Mga Sugboanon
Mga magsusulat sa Sinugboanon